text: Har Jytte fundet en meteorit?
  20 februar 2016 kl. 08.44
  Jytte Thomsen fra Viuf har fundet nogle underlige sten. Nu vil hun gerne have hjælp til at få opklaret, hvad det er.
  De lå der pludselig ved fuglebadet i haven og er slået helt i stykker. Sådan beskriver Jytte Thomsen fra Viuf selv fundet af de sten, som hun har fundet for nogle dage siden.
  Flere har skrevet på Facebook, at det måske kan være meteoritsten. Lørdag den 6. februar faldt en meteorit ned ved Ejby på Sjælland og efterfølgede, har flere fundet rester af meteoritsten
  Hvis det er en meteorit, der har ramt Jytte Thomsens fuglebad, så må hun ikke beholde den, da det er danekræ.
   Derfor skal den afleveres til Statens Naturhistoriske Museum.
  Til gengæld kan der være penge i at finde en meteorit. Hvis Jytte Thomsen har fundet den ægte vare, venter der  formentlig en findeløn.
  
  